નવી દિલ્હી, 11 જૂનઃ નિર્ણય લેવાની પ્રક્રિયાને સીધી કરવાના ઉપાયો હેઠળ વડાપ્રધાન નરેન્દ્ર મોદીએ યુઆઇડીએઆઇ સહિત વિભિન્ન વિષયો પર ગત સરકાર દ્વારા ગઠિત 4 મંત્રીમંડળીય સમિતિઓને મંગળવારે ભંગ કરી દીધી છે. યુપીએ સરકાર તરફથી મળેલી કેટલીક વ્યવસ્થાઓને ભંગ કરવાનો આ નવી સરકારનો બીજો સૌથી મોટો નિર્ણય છે. એક અધિકૃત નિવેદન અનુસાર કિંમતો પર મંત્રીમંડળીય સમિતિ, પ્રાકૃતિક આપદાઓના પ્રબંધન માટે મંત્રીમંડળની સમિતિ તથા મંત્રીમંડળની વિશ્વ વ્યાપાર સંગઠન મામલાઓની સમિતિને ભંગ કરી દેવામાં આવી છે.